Oficiālais Vēstnesis L 161 , 27/06/1990 Lpp. 0025 - 0026

Speciālizdevums somu valodā: Nodaļa 3 Sējums 33 Lpp. 0008

Speciālizdevums zviedru valodā: Nodaļa 3 Sējums 33 Lpp. 0008



Komisijas Regula (EEK) Nr. 1737/90 (1990. gada 26. jūnijs), ar kuru groza Regulu (EEK) Nr. 109/80 par viszemākās eksporta kompensācijas likmes piemērošanu dažiem olu un mājputnu gaļas nozares produktiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1235/89 [2], un jo īpaši tās 9. panta 3. punktu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1235/89, un jo īpaši tās 9. panta 3. punktu, ņemot vērā Padomes 1975. gada 29. oktobra Regulu (EEK) Nr. 2774/75, ar kuru nosaka vispārīgus noteikumus eksporta kompensāciju piešķiršanai olu nozarē un kritērijus šādu kompensāciju apmēra noteikšanai [4], un jo paši tās 7. panta 2. punktu, ņemot vērā Padomes 1975. gada 29. oktobra Regulu (EEK) Nr. 2779/75, ar ko nosaka vispārīgus noteikumus eksporta kompensāciju piešķiršanai mājputnu gaļas nozarē un kritērijus šādu kompensāciju apmēra noteikšanai [5], un jo paši tās 7. panta 2. punktu, tā kā Komisijas Regulā (EEK) Nr. 109/80 [6] ir norādītas to produktu pozīcijas vai apakšpozīcijas, attiecībā uz ko dažos gadījumos neņem vērā to, ka eksportam uz Amerikas Savienotajām Valstīm kompensācija nav noteikta; tā kā, ņemot vērā pašreizējos apstākļus Vācijas Demokrātiskajā Republikā un to ietekmi uz situāciju tirgū, kompensācija nebūtu jānosaka olu nozares un mājputnu gaļas nozares produktiem, ko eksportē uz šo valsti; tā kā viszemākās piešķirtās kompensācijas likmes noteikšanai nebūtu jāņem vērā tas, ka nav noteikta kompensācija; tā kā Regulā (EEK) Nr. 109/80 minētajiem produktiem būtu jāpievieno produkti ar KN kodu 16 02 39 11, kam nav noteikta kompensācija eksportam uz Amerikas Savienotajām Valstīm vai Vācijas Demokrātisko Republiku; tā kā Komisijas Regulas (EEK) Nr. 192/75 [7] 11. panta 2. punkts tika aizstāts ar Komisijas Regulas (EEK) Nr. 3665/87 [8] 20. panta 2. punktu; tā kā šajā regulā paredzētie pasākumi saskan ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 109/80 1. pantu aizstāj ar šādu pantu. "1. pants To, ka produktiem ar KN kodu 010511, 010519, 0207 (izņemot apakšpozīcijas 020731, 02073990 un 020750), 0407, 0408 un 16023911, kurus eksportē uz Amerikas Savienotajām Valstīm vai Vācijas Demokrātisko Republiku, nav noteikta kompensācija, neņem vērā: - nosakot viszemāko kompensācijas likmi Komisijas Regulas (EEK) Nr. 3665/87 [9] 20. panta 2. punkta nozīmē, - piemērojot Padomes Regulas (EEK) Nr. 565/80 [10] 4. panta 7. punktu un 5. panta 3. punktu." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1990. gada 2. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 26. jūnijā Komisijas vārdā — Komisijas loceklis Ray Mac Sharry [1] OV L 282, 1.11.1975., 49. lpp. [2] OV L 128, 11.5.1989., 29. lpp. [3] OV L 282, 1.11.1975., 77. lpp. [4] OV L 282, 1.11.1975., 68. lpp. [5] OV L 282, 1.11.1975., 90. lpp. [6] OV L 14, 19.1.1980., 30. lpp. [7] OV L 25, 31.1.1975., 1. lpp. [8] OV L 351, 14.12.1987., 1. lpp. [9] OV L 351, 14.12.1987., 1. lpp. [10] OV L 62, 7.3.1980., 5. lpp. --------------------------------------------------